Saatse

Saatse (seto keeles Satserina; kasutatakse ka Satserinna, Satseri, Zatšerenje, Korki ja Gorki) on küla Võru maakonnas Setomaa vallas. Enne Eesti omavalitsuste haldusreformi 2017. aastal kuulus küla Põlva maakonna Värska valda.

Külas rahvamaja, Saatse Suurmärter Paraskeva kirik, kalmistu ja piiripunkt. Saatse postipunkt suleti 2007. aastal. Saatse põhikool lõpetas tegevuse 2006. aasta suvel.Hingekell heliseb kolmele Põlvamaa koolile

Saatse õigeusu kirik on arvatud ehitismälestiseks. See on pühitsetud suurkannataja Paraskeva auks. Kivikirik valmis 1801. aastal varasema puukiriku lähedal. 1839. aastal ehitati puidust kellatorn, mis asendati uuega 1884. aastal."Saatse kirik saab uue kullatud risti ja remonditud kellatorni" Lõunaeestlane.ee, 17. juuni

Kooli ajalugu ulatub 1895. aastasse, kus see avati kihelkonnakoolina Linnaste külas. Sealt viidi see peagi üle Saatse ja muudeti 1918 riiklikuks algkooliks.

Saatse kalmistul asub mitu väga vana kiviristi.

Küla külje all Samarinas asub koduloomuuseum – Saatse muuseum.

Küla läbib Saatse–Petseri tee, millega liituvad selle piires Saatse–Pattina tee ja Saatse–Perdaku tee.

Küla lähedal Värska–Ulitina teel Sesniki ja Lutepää vahel asub nn Saatse saabas, kus tee läbib 1 km ulatuses Venemaa territooriumi.

 Vaata ka 
 Saatse raamatukogu

 Viited 

 Välislingid 

 Elu võimalikkusest saapasääres, LõunaLeht, 7. juuli 2009

Kategooria:Võru maakonna külad
Kategooria:Setumaa külad